Top 5 -keskushyökkääjät 2017-18: JYPin sentterien ylivoimaa - LIIGA - 02.09.2017 - Artikkelit - Jatkoaika.com - Kaikki jääkiekosta
Immonen palaa kahdeksan vuoden ulkomaan kiertueeltaan suoraan Liigan ykkössentteriksi.
Top 5 -keskushyökkääjät 2017-18: JYPin sentterien ylivoimaa
02.09.2017 10:00 | Sami Iilomo, Vinski Virtanen sami.iilomo@jatkoaika.com, vinski.virtanen@jatkoaika.com
» Artikkeli: Top 5 -puolustajat 2017-18: "Ei pelkästään paras pakki, vaan myös paras pelaaja"
» Artikkeli: Top 5 -laitahyökkääjät 2017-18: "Monen poiminta pistepörssin voittajaksi"
» Artikkeli: Top 5 -maalivahdit 2017-18: Liigan nimettömin tähtivahti löytyy Mikkelistä
» Artikkeli: Top 5 -läpimurtopelaajat 2017-18: "Nyt on Godlan aika"
» Artikkeli: Top 5 -valmentajat 2017-18: "Pari kärkisijaa olivat helpot valita"
Tapparan hyökkäystä on hehkutettu, mutta paras keskikaista on Jyväskylässä. Kärkikolmikosta kaksi pelaa JYPissä, eikä Tapparasta sentterilistaukseen mahtunut ainuttakaan pelaajaa.
Jatkoajan Liiga-toimituksen päälliköt Vinski Virtanen ja Sami Iilomo valitsivat vuorotellen viisi sarjan parasta keskushyökkääjää. Listauksia on tehty myös aiempina vuosina. Viime vuoden listausta pääset katsomaan tästä artikkelista.
1. Jarkko Immonen, JYP
Iilomo: Kahdeksan vuotta sitten Immonen paukutteli JYPissä 65 pistettä ja sijoittui pistepörssin kakkoseksi. Niistä ajoista putki on jo hidastunut, mutta mies ei ole ikinä elänyt luistelustaan. Koko Liigan kokonaisvaltaisin keskushyökkääjä, jota on mahdoton lokeroida tiettyyn pelaajaprofiiliin. Pystyy rakentamaan ja rytmittämään peliä, viimeistelemään ja pitää viisikkonsa tiiviinä.
Joutui tyytymään viime vuonna Sveitsin EV Zugissa aiempaa pienempään rooliin, mutta pystyy Liigassa pelaamaan vielä tarvittaessa suuria minuutteja.
2. Ilari Filppula, TPS
Virtanen: Yli keskialueen, pieni lämäriharhautus, ujutus Marko Tuulolan jalkojen välistä ja kiekko pömpeliin. Turussa ei ole unohdettu kevään 2010 finaalisarjan kauneinta maalia, jonka Filppula veivasi. Nyt hän palaa mustavalkoisiin, ja turkulaiset odottavat taas ykkössentteriltään ihmetekoja. Ruotsissa viime kaudella pelanneella Filppulalla on erinomainen pelikäsitys ja kyky viljellä namupasseja.
3. Juha-Pekka Hytönen, JYP
Iilomo: Toinen JYPin sentteri kolmen kärjessä, joku voisi päätellä keskustan olevan Jyväskylässä kunnossa. Kahden suunnan pelaamisessa Hytönen on ehdotonta eliittiä. Alivoiman raataja pelasi viime kaudella Liigan hyökkääjistä toiseksi eniten alivoimaminuutteja, mutta jaksoi silti nakutella lähes 40 tehopistettä.
Virtanen: Ensimmäinen kausi Kärpissä oli todella heikko. Ruohomaa pelasi 21 peliä ja teki tehot 1+5, vaikka hänellä on edellytyksiä paljon parempaan. Kaksi kautta sitten Ruohomaa oli aivan briljantti KalPassa pelatessaan, kun alastarolainen tehtaili komeat 43 pistettä. Jos ja kun hän pääsee takaisin toissa kauden tasolleen, on Ruohomaa ilman muuta yksi Liigan dominoivimmista senttereistä.
5. Juhani Tyrväinen, HIFK
Iilomo: Tyrväinen on asennepelaaja, joka pystyy sytyttämään koko viisikkonsa omalla taistelullaan. Pyyteettömästi kahteen suuntaan raatava pelaaja, joka käyttää kaikki keinot. Viime kaudella Tyrväinen löysi peliinsä uuden kiekollisen vaihteen ja paranteli aiempaa piste-ennätystään peräti 18 pisteellä ja raivasi tiensä pistepörssin kärkikymmenikköön.
Laitahyökkääjänäkin pelannut Tyrväinen viihtyy myös aloitusympyrässä. Viime kaudella mies voitti 54,9 prosentia aloituksistaan. Aivan Corey Elkinsin jättämää aukkoa Tyrväinen ei pysty korvaamaan, mutta silti tärkeä palanen HIFK:n hyökkäystä
Kommentit valinnoista kokonaisuutena
Virtanen: Muihin pelipaikkoihin nähden keskushyökkääjistä puuttuu Liigassa tähtiloistoa. Sellainen olo tuli, vaikka pelipaikan kärkimiehet ovatkin nimekkäitä. Puolustajiin ja laitahyökkääjiin teki mieli valita useita pelaajia, mutta senttereiden suhteen en jäänyt parkumaan oikeastaan yhdenkään nimen perään.
Iilomo: Listaa rakentaessa muisti taas, kuinka kova keskusta JYPillä on. Kaksi miestä kolmen kärjessä ja esimerkiksi kymmenen parhaan listalle olisi mahtunut vielä todennäköisesti Antti Suomela mukaan. Kun JYPillä on vielä reservissä pitkään loukkaantumisen vuoksi sivussa oleva Miika Lahti, voi huoletta sanoa jyväskyläläisten keskustan olevan kunnossa.
Listalle ei mahtunut yhtään nimeä suurimmasta ennakkosuosikista Tapparasta. Jarno Kärki on keskellä pelatessaan lähellä paikkaa, mutta vielä lähemmäs pääsi Matti Järvinen. Järvinen oli viime kauden umpisurkean SaiPan harvoja valopilkkuja, eikä isokokoisen ja korkean työmoraalin hyökkääjän soveltumista Tapparan kalustoon tarvitse kyseenalaistaa.
Vuosi sitten Jatkoajan toimittajat nimesivät parhaaksi puolustajaksi Lasse Kukkosen. Kärkipaikka on vaihtunut Henrik Tallinderille, vaan ketkä miehittävät muut sijat?
Tappara, Tappara, TPS, Lukko, taas Tappara. Kirvesrintojen laitahyökkääjät miehittävät suuren osan Jatkoajan liigatoimittajien listauksessa.
Sami Rajaniemi on yksi Liigan viidestä parhaasta maalivahdista, mutta listan ykkössija meni länsirannikolle.
Liigan päävalmentajien kirjo on laaja. Jatkoaika valitsi parhaan kolmanneksen 15 luotsista.
LIIGA | 13.12.2017 11:52
Hongalle kauden avausmaali, Stars katkaisi tappioputkensa New Yorkissa − “Pelasimme hyvän jääkiekko-ottelun”
NHL | 12.12.2017 7:31
Maanantaijää, viikko 49: KHL-pelaajat saapunevat Pyeongchangiin, mutta mitä tapahtuu Vaasassa?
LIIGA | KHL | 11.12.2017 12:00
HIFK ja Ilves selviin voittoihin, Jukurit karistaa SaiPa-peikon harteiltaan
LIIGA | 9.12.2017 10:15
Aleksandr Radulov on yksi Dallas Starsin uusista vetonauloista
NHL | 7.12.2017 11:00
Ben Blood − tuomiolla syyllisenä ja syyttömänä
Kolumni | 55 min 33 s
Ilvekselle harvinaista herkkua HPK:n kustannuksella - Pennanen ihmetteli ottelun alkua
Raportti | 10 tuntia 52 min
Haastattelu | 9 tuntia 1 min
HIFK ei pystynyt murtamaan KalPan puolustusmuuria: "Olimme hitaampi joukkue"
Raportti | 10 tuntia 50 min
Ässien vahva reissuvire sai jatkoa
Raportti | 9 tuntia 58 min
Uutinen | 12 tuntia 32 min
Piristyvä Ilves ei jäänyt HPK:n estelyihin
Kuvakooste | 1 tunti 55 min